  Майя Бывальцева Рафис Касимовез Удмуртиысь кивалтэтлэн тӧроезлы воштӥсе юнматӥзы. Элькунлэн Кун Кенешысьтыз депутатъёс сыӵе пумкылъян кутӥзы азьвыл чакламтэ сессиязы 9-тӥ тулыспалэ. Со понна 62 депутатъёс куразэс сётӥзы, 12-ез пумит луизы. Касимовлэсь кандидатуразэ юнматыны ӵектыса, Удмуртилэн тӧроез Александр Соловьёв солэсь ужаны быгатонлыксэ но кылкутӥсь луэмзэ пусйиз. Со борды юнматэм секыт ужъёсты нуыны быгатэмез пумысен юанъёс ӝутыны мугъёс одӥг пол но ӧз сёты Удмуртилэн тӧроез Александр СоловьёвСоловьёв озьы Рафис Касимовлэсь пусйымон ужъёссэ тодэ вайытӥз — 2015–2016 аръёсы шуныт сётон ласянь секыт вакытэз йылпумъян но Кам шур вамен выжъя концессиез дасян. Тодэ вайытом, 2016-тӥ арын куартолэзе со элькун кивалтэтлэн тӧроезлэн воштӥсезлэсь ужзэ быдэсъясе юнматэмын вал. Со промышленностез, эстӥськонъя но дыкужымъя огъетэз, жилищно-коммунальной возёсэз, транспорт но сюрес возёс удысъёсты, нюлэс возёсэз но мукет удысъёсты чаклаз. Касимовлэсь кандидатуразэ юнматыны азьвылгес ӵектэмын ни вал, но Кун Кенешлэн 21-тӥ инвожое ортчем сессияз 34-ез депутатъёс пумит куаразэс сётӥзы. Берлогес улосвыл кивалтэтлэн тӧроез Виктор Савельев вераз, воштӥсь интые Касимовез эшшо одӥг пол ӵекотзы на шуыса. Андрей Сивцов отставкае кошкем бере, со интыуж кӧня ке толэзь ӵоже буш улӥз. ВАТСАН Рафис Зинатуллович Касимов вордскиз 1956-тӥ арын 24-тӥ тулыспалэ Удмурт АССР-ысь Балезино каргуртын. 1985-тӥ арын «Механизация сельского хозяйства» ӧнеръя Ижысь гурт возёсъя институтэз йылпумъяз. 1972–1982 аръёсы ожгар кужымъёсын служба нуиз, «Удмуртлес» комбинатын сборщик вал, Балезино ёросысь «Сельхозтехника» огазеяськонын водитель луыса ужаз. 1982–1987 аръёсы — Балезиноысь РТП-ынмастер-наладчик, прораб, валтӥсь инженер, кивалтӥсьлэн воштӥсез. 1987–1992 аръёсы — Балезиноысь возёскуспо лесхозлэн кивалтӥсез. 1992–1998 аръёсы — исполкомлэн тӧроезлэн воштӥсез, Балезино ёрос администрацилэн тӧроезлэн нырысетӥ воштӥсез. 1998–2004 аръёсы — Балезино ёрос администрацилэн тӧроез. 2004–2006 аръёсы — Удмуртиысь промышленностья но транспортъя министрлэн нырысетӥ воштӥсез. 2006–2016 аръёсы — Удмуртиысь нюлэс возёсъя министр. Тегъёс: Политика Мерлык Ижкар Удмуртия КунКенеш депутатъёс РафисКасимов  